59. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 319 της 13/25 Αυγ. 1987 (ΦΕΚ Α΄ 150) Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από τον «ΟΡΓ ΑΝΙΣΜΟ ΛΙΜΕΝΟΣ ΘΕΣΣΑΛΟΝΙΚΗΣ (Ο.Λ.Θ.). Έχοντας υπόψη: 1.Την παρ. 3 του άρθρ. 19 και την παρ. 3 του άρθρ. 18 του Νόμ. 1418/1984 «Δημόσια έργα και ρυθμίσεις συναφών θεμάτων» (ΦΕΚ Α΄ 23). 2.Τις διατάξεις του άρθρ. 9 του Ν.Δ. 449/1970 (ΦΕΚ Α΄ 51). (Αντί για τη σελ. 310,25) Σελ. 310,25(α) Τεύχος Ι-62 Σελ. 105 Οργανισμός Λιμένος Θεσσαλονίκης Ανώνυμη Εταιρία (Ο.Λ.Θ. Α.Ε.) 20.Δ.ε.57-59 3.Την παρ. 5 του άρθρ.24 του Νόμ. 1558/1985 «Κυβέρνηση και κυβερνητικά όργανα» (ΦΕΚ Α΄ 137). 4.Την αριθ. 2389/13.2.1987 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ Β΄ 81). 5.Την υπ’ αριθ. 235/1987 γνωμοδότηση του Συμβουλίου της Επικρατείας με πρόταση των Υπουργών Προεδρίας της Κυβέρνησης, Περιβάλλοντος, Χωροταξίας και Δημοσίων Έργων και Εμπορικής Ναυτιλίας και του Υφυπουργού Οικονομικών, αποφασίζουμε: Αρμόδια Όργανα Άρθρ.1.-Αρμόδιοι για τη λήψη αποφάσεων, κατά τις διατάξεις του Νόμ. 1418/1984 «Δημόσια έργα και ρυθμίσεις συναφών θεμάτων» και των Π.Δ/των τα οποία εκδίδονται σε εκτέλεσή του, για τα έργα που εκτελούνται από τον «ΟΡΓ ΑΝΙΣΜΟ ΛΙΜΕΝΟΣ ΘΕΣΣΑΛΟΝΙΚΗΣ (ΟΛΘ)» είναι ο Υπουργός Περιβάλλοντος, Χωροταξίας και Δημοσίων Έργων, το Διοικητικό Συμβούλιο του ΟΛΘ, η Διεύθυνση Τεχνικού του ΟΛΘ ή τα εξουσιοδοτημένα όργανα σύμφωνα με τις οργανωτικές διατάξεις του ΟΛΘ και όπως ειδικότερα ορίζεται στα επόμενα άρθρα. Διευθύνουσα Υπηρεσία –  Προϊσταμένη Αρχή Άρθρ.2.-Τα αρμόδια όργανα στα οποία αναφέρεται το προηγούμενο άρθρο είναι ειδικότερα: α)«Διευθύνουσα Υπηρεσία» ή «Επιβλέπουσα Υπηρεσία» είναι η Διεύθυνση Τεχνικού του Ο.Λ.Θ. β)«Προϊσταμένη Αρχή» ή «Εποπτεύουσα Αρχή» είναι το Διοικητικό Συμβούλιο. Τεχνικό Συμβούλιο Άρθρ.3.-1.Το Τεχνικό Συμβούλιο συγκροτείται με απόφαση του Διοικητικού Συμβουλίου και αποτελείται από: α)ένα μέλος του Διοικητικού Συμβουλίου που ορίζεται με τον αναπληρωτή του με την απόφαση συγκρότησης. β)τον Προϊστάμενο της Διεύθυνσης Συγκοινωνιακών Έργων της Περιφερειακής Υπηρεσίας Δημοσίων Έργων (τέως 3ης ΠΥ ΔΕ), αναπληρούμενο από το νόμιμο αναπληρωτή του. γ)τον Προϊστάμενο της Διεύθυνσης Τεχνικών Υπηρεσιών της Νομαρχίας Θεσσαλονίκης, αναπληρούμενο από το νόμιμο αναπληρωτή του. Σελ. 310,26(α) Τεύχος Ι-62 Σελ. 106 δ)τον Προϊστάμενο της Διεύθυνσης Τεχνικού του ΟΛΘ, αναπληρούμενο από το νόμιμο αναπληρωτή του. ε)ένα εκπρόσωπο του Τεχνικού Επιμελητηρίου Ελλάδας (ΤΕΕ) που ορίζεται με τον αναπληρωτή του από τη Διοικούσα Επιτροπή. 2.Με την απόφαση συγκρότησης ορίζεται ως Πρόεδρος το υπό στοιχ. (β) μέλος με αναπληρωτή του το υπό στοιχ. (γ) μέλος της προηγούμενης παρ. 1. 3.Καθήκοντα Γραμματέα εκτελεί υπάλληλος του ΟΛΘ που ορίζεται με τον αναπληρωτή του με την ίδια απόφαση συγκρότησης του συμβουλίου. 4.Τα θέματα εισηγείται στο Συμβούλιο ο Προϊστάμενος του αρμόδιου, ανάλογα με το συζητούμενο θέμα, Τμήματος της Διεύθυνσης Τεχνικού του ΟΛΘ ή ο νόμιμος αναπληρωτής του. Ο εισηγητής συμμετέχει στο Συμβούλιο χωρίς ψήφο. 5.Το Τεχνικό Συμβούλιο είναι σε απαρτία όταν είναι παρόντες ο Πρόεδρος ή ο αναπληρωτής του και δύο από τα μέλη του. 6.Οι αποφάσεις και γνωμοδοτήσεις λαμβάνονται με απόλυτη πλειοψηφία των παρόντων μελών. Σε περίπτωση ισοψηφίας υπερισχύει η ψήφος του Προέδρου. 7.Η θητεία των μελών του Συμβουλίου ορίζεται διετής. 8.Το Τεχνικό Συμβούλιο παρέχει τη γνώμη του για τα θέματα που ορίζει ο Νόμ. 1418/1984 και τα εκτελεστικά αυτού δ/τα, καθώς επίσης και για κάθε θέμα που παραπέμπει σ’ αυτό το Διοικητικό Συμβούλιο. Το Τεχνικό αυτό Συμβούλιο δεν γνωμοδοτεί σε θέματα αιτήσεων θεραπείας. 20.Δ.ε.59 Οργανισμός Λιμένος Θεσσαλονίκης Ανώνυμη Εταιρία (Ο.Λ.Θ. Α.Ε.) Παρεκκλίσεις Άρθρ.4.-Όπου επιτρέπονται παρεκκλίσεις από τις κείμενες διατάξεις για τη μελέτη και κατασκευή έργων του ΟΛΘ εγκρίνονται από το Διοικητικό Συμβούλιο μετά από γνώμη του Τεχνικού Συμβουλίου του ΟΛΘ. Διεθνείς Διαγωνισμοί Άρθρ.5.-Οι διακηρύξεις διεθνών διαγωνισμών για έργα που αφορά το παρόν δ/γμα, εγκρίνονται από το Διοικητικό Συμβούλιο μετά από γνώμη του Τεχνικού Συμβουλίου του ΟΛΘ. Αιτήσεις Θεραπείας Άρθρ.6.-Στις αιτήσεις θεραπείας που ασκούνται σύμφωνα με τις διατάξεις του άρθρ. 12 του Νόμ. 1418/1984 αποφασίζει ο Υπουργός Περιβάλλοντος, Χωροταξίας και Δημοσίων Έργων μετά από γνώμη του Τεχνικού Συμβουλίου της Κεντρικής Υπηρεσίας της Γενικής Γραμματείας Δημοσίων Έργων. Τελικές διατάξεις Άρθρ.7.-1.Στα έργα του ΟΛΘ, των οποίων οι συμβάσεις διέπονται από προγενέστερες διατάξεις του Νόμ. 1418/1984, αποφασίζουν ή γνωμοδοτούν σύμφωνα με τις προγενέστερες αυτές διατάξεις, τα όργανα που προσδιορίζονται με το παρόν δ/γμα. 2.Τα θέματα που δεν ρυθμίζονται ειδικά με τις διατάξεις του παρόντος, διέπονται από το Νόμ. 1418/1984 και τα Π. Δ/τα και τις κανονιστικές αποφάσεις που εκδίδονται κατ’ εξουσιοδότησή του. Έναρξη Ισχύος Άρθρ.8.-Η ισχύς του δ/τος αυτού αρχίζει από τη δημοσίευσή του στην Εφημερίδα της Κυβερνήσεως. 